**মুহাম্মদ ইবনে আহমদ ইবনে  উসমান ইবনে কাইয়ুম আবু  আব্দআল্লাহ শামস আদ-দীন আয-যাহাবী** (আরবি: محمد بن احمد بن عثمان بن قيوم ، أبو عبد الله شمس الدين الذهبي) (জন্ম:১২৭৪ - মৃত্যু:১৩৪৮) একজন বিখ্যাত মুহাদ্দিস ও ইসলামি ইতিহাসবেত্তা। তিনি আয-যাহাবী নামে পরিচিত।

জন্ম ও পরিচয়
-------------

আয-যাহাবী ৫ অক্টোবর ১২৭৪ সালে দামেস্কে জন্মগ্রহণ করেন, তার পিতামহ উসমানের সময় থেকে তার পরিবার সেখানে বসবাস করে আসছিলো। তিনি মাঝে মাঝে তার পিতার পেশার কারণে নিজেকে ইবনুল যাহাবী (স্বর্ণকারের পুত্র) হিসেবে পরিচয় দিতেন।

শিক্ষাজীবন
----------

তিনি আঠারো বছর বয়সে হাদিস শিক্ষার জন্য দামেস্ক থেকে বালবেক, হিমস, হামা, আলেপ্পো, নাবুলুস, কায়রো, আলেকজান্দ্রিয়া, জেরুজালেম, হিজাজ ইত্যাদি স্থানে ভ্রমণ করেন । শিক্ষা সমাপ্ত হলে দামেস্ক ফিরে আসেন এবং শিক্ষকতা ও হাদিস গবেষণা শুরু করেন। তার শিক্ষকদের মধ্যে ২ জন উল্লেখযোগ্য শিক্ষক হলেনঃ শায়েখ ইবনে তাইমিয়া এবং ইবনে দাকিকুল ইদ। তিনি ১০০ জনের বেশি নারী ইসলামি পন্ডিতের কাছে শিক্ষালাভ করেন। তার সবচেয়ে গুরুত্বপূর্ণ শিক্ষিকা জায়নাব বিনতে উমার আল কিন্দি ছিলেন বিখ্যাত নারী মুহাদ্দিস।

শিক্ষকদের তালিকা
----------------

তার হাদিস, ফিকহ ও আকিদার উল্লেখযোগ্য শিক্ষকগণ হলেনঃ

1. শায়েখ ইবনে তাইমিয়া
2. ইবনে দাকিকুল ইদ
3. জায়নাব বিনতে উমার আল কিন্দি
4. ইবনুল জাহিরি
5. আবুল হাসান আলি আল মুসালি
6. শরফুদ্দিন দ্বিমাতি
7. জামালুদ্দিন দিমাশকি
8. আহমাদ ইবনে ইসহাক আল মিসরি
9. আব্দুল খালিক বিন উলওয়ান।

অবদান
-----

অল্পবয়সেই তিনি ইতিহাসবিদ, জীবনীকার এবং হাদিস শাস্ত্রের বিশেষজ্ঞ পরীক্ষক হিসাবে ব্যাপক সুনাম অর্জন করেন। তার প্রায় ১০০ টি রচনার বেশিরভাগ-ই গুরুত্বপূর্ণ। হাদিস ও ইতিহাসের পাশপাশি রিজালশাস্ত্রে তার অবদান অপরিসীম। এছাড়া তিনি চিকিৎসাবিদ্যা নিয়েও কাজ করেছেন। বিশেষ করে ভবিষ্যদ্বাণীপূর্ণ চিকিৎসাকর্ম সংক্রান্ত কাজে তার উপস্থাপনায় সহজবোধ্যতা ছিল।
তার শিক্ষার প্রভাবে পরবর্তীকালে জন্ম হয় জগৎবিখ্যাত মুহাদ্দিস ইবনে হাজার আসকালানী এবং নাসির আল দিমাশকির । তার রচিত কিতাবগুলো থেকে এখনো ইসলামি পন্ডিত ও ছাত্ররা জ্ঞানলাভ করে থাকেন। এই ৭০০ বৎসর যাবত তার কিতাবগুলো পঠন-পাঠন হয়ে আসছে, এবং এখনো সমান জনপ্রিয়তা ধরে রেখেছে।

মৃত্যু
------

ইমাম আয-যাহাবি বৃদ্ধ বয়সে দৃষ্টিশক্তি হারিয়ে ফেলেন এবং এর ২ বৎসর পর ১৩৪৮ সালে এই মহান ইমাম মৃত্যুবরণ করেন। মৃত্যুকালে তার যে ৩ সন্তান (এক কন্যা ও দুই পুত্র) জীবিত ছিলেন তারা হলেনঃ
একমাত্র কন্যা আমাত আল আযিয এবং ২ পুত্র: আব্দুল্লাহ ও আবু হুরাইরা আব্দুর রহমান।

ইমাম আল- সুয়ুতি বলেনঃ 

>  বর্তমানকালের হাদিসবিশারদগণ রাবি-সমালোচনা এবং অন্যান্য সংশ্লিষ্ট ক্ষেত্রে চারজন মুহাদ্দিসের উপর নির্ভর করেন, যারা হলেনঃ আল মিযযি, আয-যাহাবী, আল ইরাকি এবং ইবনে হাজর আসকালানি।
> 
>

প্রণীত পুস্তক
-------------

* সিয়ারু আলাম আল-নুবালা
* তারিখ আল ইসলাম আল কাবির
* তাযকিরাতুল হুফফাজ
* আল কাবাইর
* আল তাজরিদ ফি আসমাউল সাহাবা
* মুখতাসার সুনান আল বায়হাকি
* দুওয়াল আল ইসলাম
* তাবাকাত আল কুরা
* আল মুইন ফি তাবাকাত আল মুহাদ্দিসিন
* আল আমসার আল দাওয়াত আল আসার
* মানাকিব আল ইমাম আবু হানিফা ওয়া সাহিবায়হি আবু ইয়ুসুফ ওয়া মুহাম্মাদ ইবনুল হাসান
* মুখতাসার আল মুস্তাদ্রাক লি আল হাকিম
* আল মুজাররাদ ফি আসমা রিজাল আল কুতুব আল সিত্তা
* তাহজিবুত তাহজিব আল কামাল
* আল কাশিফ ফি মারিফা মান লাহু রিওয়া ফি কুতুব আল সিত্তা
* মুখতাসার কিতাব আল ওয়াহ্ম ওয়া আল ইহাম লি ইবনুল কাত্তান
* আল ইবার বি আকবার মান আবার।
* মিজান আল ইতিদাল ফি নাকদ আল রিজাল
* আল মুগণি ফি আল দুয়াফা
* নাবা আল দাজ্জাল
* ফাজাল আয়াহ আল কুরসি
* আল দিনার মিন হাদিস আল মাশায়েখ আল কিবার
* মুখতাসার আল মুহাল্লা লি ইবন হাযম
* আল মুনতাকা মিন তারিখ খাওারিযম লি ইবন আরস্লান
* মান তুকাল্লিমা ফিহি ওয়া হুওয়া মুওয়াসসাক আও সালিহ আল হাদিস।

আরও দেখুন
---------

* ইবনে তাইমিয়া
* ইমাম
* ইবনে হাজার আসকালানী
* ইবনে কাসির

তথ্যসূত্র
---------


আরবি উইকিসংকলনে এই নিবন্ধ সম্পর্কে আদি লেখা রয়েছে:
**আয-যাহাবি**

1. ↑  Halverson, Jeffry R. (২০১০)। *Theology and Creed in Sunni Islam* [*ধর্মতত্ত্ব ও সুন্নি ইসলামে ধর্মমত*] (ইংরেজি ভাষায়)। পালগ্রেভ ম্যাকমিলান। পৃষ্ঠা ৪৩। আইএসবিএন 9781137473578।
2. ↑  Spevack, Aaron (২০১৪)। *The Archetypal Sunni Scholar: Law, Theology, and Mysticism in the Synthesis of Al-Bajuri*। State University of New York Press। পৃষ্ঠা 169। আইএসবিএন 978-1-4384-5370-5।
3. ↑  হোবারম্যান ব্যারি (সেপ্টেম্বর-অক্টোবর ১৯৮২)। "The Battle of Talas", *Saudi Aramco World* (ইংরেজি ভাষায়), পৃ. ২৬-৩১। ইন্ডিয়ানা বিশ্ববিদ্যালয়।
4. ↑  Bori, Caterina (২০১৬-০১-০৬)। "al-Dhahabī"। *Encyclopaedia of Islam* (ইংরেজি ভাষায়)।

৪। The Female Teachers of the Historian of Islam: al-Ḏh̲ahabī (PDF)
৫। "al-Ḏh̲ahabī." Encyclopaedia of Islam, Second Edition. Brill Online , 2012. Reference. Princeton University Library. 09 June 2012
৬। al-Sakhawi, al-Daw' al-Lami` (8:103).
৭। Cf. al-`Uluw (Abu al-Fath) and al-Muqiza (Ibn Wahb).
৮। Siyar A`lam al-Nubala [SAN] (17:118–119 #6084, 16:300–302 #5655).
৯। Emilie Savage-Smith, "Medicine." Taken from Encyclopedia of the History of Arabic Science, Volume 3: Technology, Alchemy and Life Sciences, pg. 928. Ed. Roshdi Rashed. London: Routledge, 1996. আইএসবিএন ০৪১৫১২৪১২৩
১০। Ibn Hajar, al-Mu`jam (p. 400 #1773)
১১। Ibn Hajar, al-Mu`jam (p. 400 #1774).
১২।   ওয়েব্যাক মেশিনে আর্কাইভকৃত ৮ মে ২০১৬ তারিখে

বহিঃসংযোগ
---------

* ইবনে তাইমিয়াহকে যাহাবীর পত্র (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* নেদারল্যান্ডস
* সুইডেন
* ভ্যাটিকান

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১
* ইসলাম আনসিক্লোপেডিসি

 |